Kompliet il-kumpilazzjoni ta' evidenza kontra ta' Nexia BT akkużati b'korruzzjoni, ħasil ta' flus u frodi, fost akkużi oħra. Fl-aħħar seduta, l-akkużati, Brian Tonna, Karl Cini, Manuel Castagna u Katrin Bondin Carter ingħataw il-libertà proviżorja. L-Għodwa t-tajba Ninsabu live mill-Qorti mill-awla numru 9. Iżda l-ġurnalisti qed isegwu mill-awla numru 12. Il-Maġistrat Donatella Frendo Dimech preżenti fl-awla. L-ewwel xhud għal llum hu Emmanuel Schembri, manager fi ħdan l-FCID. Hu kien responsabbli mill-analiżi ta' diversi kumpaniji. Ingħata l-inkarigu fis-7 ta' Ottubru tal-2020. Se jippreżenta rapport dwar numru ta' tranżazzjonijiet. Ir-rapport hu bbażat fuq kontijiet mal-bank BOV. Nexia BT kienet tuża dan il-bank. Aktar minn 425,000 ewro kienu ġol-kont ta' KBT Holdings. Il-flus ġew mill-MFSP, illum Zenith. Mhux ċar kif seħħew it-tranżazzjonijiet, qal ix-xhud. Kien hemm ukoll transactions minn Malmos Ltd li oriġinaw minn bank f'Gibiltà u li kienu jlaħħqu t-28,000 ewro. Kien hemm 7 tranżazzjonijiet mill-MFSP għal dan il-kont. Kien hemm 9 tranżazzjonijiet minn kumpaniji li jiffurmaw parti minn Nexia BT li jinkludu KBT Holdings. Kien hemm 3 tranżazzjonijiet minn kumpaniji li jiffurmaw parti minn Kasco Group li jinkludu Three Cities Design. Kien hemm numru ta' ċekkijiet li ħarġu f'isem Brian Tonna u kien hemm tranżazzjonijiet li saru lill-Keith Schembri. BT International LTd irċiviet madwar 130,000 ewro mingħand Entimus Business Middleast. L-ammont kien ngħadda mingħand MFSP financial ltd u parti minnu ngħadda għand BTI International Ltd. Hemm numru ta' dokumenti mingħand MFSP li juru li l-pagamenti kienu relatati ma' konsulenza. Matul l-inkjesta, kien hemm invoice separata lil Eximius Middle East Ltd, reġistrata fl-Indja. L-invoice kienet ta' 50,000 ewro. Jidher li dan il-pagament sar minn SPX services ltd. Dwar Willbery Trading: Il-correspondent bank account kellu 609,000 ewro. Meta ntalbet aktar informazzjoni mill-bank nstab li kien hemm 200,000 ewro li ngħaddew lil Karl Cini u l-istess ammont lil Castagna f dividents. Nexia BT irċeviet madwar 1,300 tranżazzjoni minn kumpaniji relatati magħha u ma' Kasco Group. It-tranżazzjonijiet oriġinaw minn BT International Ltd, aktar minn miljun ewro, BT Management, aktar mnn 3 miljun ewro, Nexia BT projects, aktar minn 600,000 ewro u oħrajn. Mill-analiżi rriżulta li Nexia BT irċeviet mat-8 miljun ewro f'tranżazzjonijiet iżda fil-kontijiet bankarji kien hemm 2.1 miljun ewro f'tranżazzjonijiet. Kopja tar-rapport bid-dettalji ġiet ippreżentata lill-partijiet. Dr Tonna Lowell li qed jirrapreżenta lil Tonna u lil Ċini jistaqsi jekk ix-xhud jistax jikkonferma li l-eżerċizzju li għamel kienx purament analiżi. Ix-xhud jikkonferma. Jitla' jixhed uffiċċjal tal-Pulizija mill-FCID. Mill-kontijiet ta' BTI Management Ltd kellu janalizza dan li ġej fost oħrajn: Flus li nġibdu Ċekkijiet Depożiti Kull darba li kien se jkun hemm tranżazzjoni suspettuża il-Pulizija kienu jitolbu aktar informazzjoni mill-entità kkonċernata. Minn BTI Management Ltd Tonna, Cini u Castagna rriżenjaw f'Diċembru 2020. Din il-kumpanija kellha 7 kontijiet li niżlu għal 4. Kont minnhom ingħalaq fl-2015. Kien hemm anke 'dormant account' li ngħalaq f'Awwissu tal-2016. Ix-xhud qed jagħti dettalji dwar tranżazzjonijiet differenti imma hu diffiċli għalina biex insegwu d-dettalji kollha. Bejn Jannar tal-2015 u Settembru 2020 kien hemm 4 tranżazzjonijiet li oriġinaw minn Eximius Ltd. 30 tranżazzjoni oħra minn Waahat Services Ltd. Kien hemm 4 tranżazzjonijiet li jlaħħqu l-400,000 ġejjin minn terżi u ttanżazzjonijiet ta' aktar minn 700,000 ġejjin mingħnd Zenith. Dawn huma biss uħud mit-tranżazzjonijiet li ssemmew. Kien hemm anke tranżazzjonijiet bejn l-eks direttur Maniġerjali ta' Allied Group, Adrian Hillman. Il-Maġistrat tinnota li x-xhud qed jaqra mir-rapport u tgħidlu niex filkaż jipprezentah biex ma jsirx xogħol doppju. Dr Mercieca Rizzo tgħid li qed jispjega t-tabelli li hemm fih. Ix-xhud ikompli jaqra aktar tranżazzjonijiet. Jgħid li kien hemm aktar minn miljun ewro li ngħaddew lil kumpaniji Malta u barra minn Malta. Kien hemm anke tranżazzjoni lil Shanghai Consultancy Ltd. Meta l-Pulizija analizzaw il-credit cards sabu li dawn intużaw għal safar u xiri u allura ma kienx hemm bżonn ta' investigazzjoni, jgħid ix-xhud. Il-Maġistrat: Dak kollox? Grazzi. Xhud ieħor : Silvio Chetcuti mis-sezzjoni ta' kontra l-ħasil ta' flus tal-BOV. Hu kien inkarigat biex jipprovdi informazzjoni fuq numru ta' persuni u kumpaniji. Jippreżenta CDs bid-dokumentazzjoni relevanti. Jinkludu ukoll 3 formoli ta' due diligence. Is-CDs huma protetti b'password. Ix-xhud jintalab jippreżenta CDs li m'għandhomx password. Dr Mercieca Rizzo tgħid li l-prosekuzzjoni se tħares lejn id-dokumenti u jaf titlob kopja tagħhom. Tela' jixhed ukoll rappreżentant tal-HSBC, David Spiteri. Jippreżenta informazzjoni dwar kontijiet ta' Brian Tonna, Caroline Tonna, Manuel Castagna, Karl Cini, Bondin Carter, KBT Holdings Ltd, BT international ltd u Nexia BT. Dr Mercieca Rizzo tistaqsih kif inhuma mqassma d-dokumenti li qed jippreżenta. Il-Maġistrat Donatella Frendo Dimech tinnota li d-dokumenti għandhom jiġu organizzati aħjar għax il-Qorti ma tistax toqogħod tinnumera kull dokument. Ix-xhud jintalab jorganizza aħjar id-dokumenti li ppreżenta. Kellu jipprovdi informazzjoni dwar kumpaniji varji u numru ta' individwi. Brain Tonna kien involut f'Eximius, Spectrum Malta Ltd, BTA Holding Ltd u kumpanija oħra li kellha kontijiet ma' Me Direct. Camilleri jgħid li ma'għandux l-informazzjoni jekk il-bank itterminax ir-relazzjoni ma' dawn il-kumpaniji jew le. Ix-xhud ippreżenta ukoll CDs bil-passwords imma mingħajr kopji pprintjati. Ġie ordnat sabiex jagħmel dan u jippreżenta d-dokumenti oriġinali u sabiex iġib miegħu 7 CDs mingħajr password. Jitla' rappreżentant ieħor tal-bank. jgħid li l-akkużati ma kellhomx kontijiet personali imma l-kumpaniji li kienu nvoluti fihom iva. Il-Qorti semgħet kif Nexia BT issa hi 'inactive business referrer' għall-bank Sparkasse Malta. Raymond Formosa jitla' jixhed u jippreżenta dettalji dwar il-kont f'isem Brain Tonna u l-istituzzjoni li jirrapreżenta. Tixhed issa Josette Galdes, Direttur tal-Property Tax fi ħdan Capital Transfer Duty. Ippreżentat informazzjoni fuq l-akkużati u fuq KBT Holdings Ltd, fost oħrajn. Ma kienx hemm dokumenti ppreżentati li huma relatti ma' Willerby Ltd. Fost linformazzjoni ppreżentata kien hemm: Brian Tonna 10 trasferimenti ta' propjeta Karl Cini 2 trasferimenti ta' propjeta Manuel Castagna 3 trasferimenti ta' propjeta Kathrin Bondin Carter 5 trasferimenti ta' propjeta Ikomplu: KBT Holdings ltd 14-il trasferiment ta' propjetà BTI International 9 trasferimenti ta' ishma Nexia BT advisory services assenjazzjoni ta' ishma Rappreżentant tal-Kummissarju għall-Inland Revenue jitla' jixhed. KBT Holding Ltd Tax returns għas-snin: 2016,2017,2018 u 2019 kienu ppreżentati. Inħarġet stima għas-sena 2020 peress li ma ġietx ippreżentata. BT International Ltd Rax returns għas-snin 2016,2017, 2018 u 2019 kienu ppreżentati. Ippreżentata ukoll formola ta' aġġustament għas-sena 2016. Nexia BT Ltd Tax Returns għas-snin ta' bejn l-2016-2018 ippreżentatai. Għas-sena 2019 ma ġewx ippreżentati t-tax returns imma kien hemm stima. Nexia BT advisory services ltd Tax Returns għas-snin 2015 sa 2018 ippreżentati. Għas-sena 2019 ma ġewx ippreżentati imma kien hemm stima. BTI Management Ltd Tax Returns għas-snin bejn 2015 u 2019 kienu ppreżentati. Anke t-tax returns ta' Brian Tonna għas-snin bejn 2-15-2019 ġew ippreżentati. Ta' Manuel Castagna u Karl Cini ukoll. Ta' Bondin Carter it-tax returns jinsabu ma' ta' żewġha. Tat ix-xhieda tagħha Miriam Azzopardi mill Malta Stock Exchange. Tgħid li informazzjoni biss fuq Cini għandhom. Tixhed ukoll Dr Sonya Debono mir-Reġistru Pubbliku. Ippreżentata 11-il dokument dwar tfittxija li saret fuq l-akkużati u diversi kumpaniji. Għal llum ma kienx hem aktar xhieda. Il-Qorti tordna li hemm biżejjed provi sabiex jitpoġġew taħt att ta' akkuża. Is-seduta li jmiss hi skedata għall-25 ta' Mejju fid-9am. Dak kollox għal llum. Grazzi talli segwejtuna. Il-kumplament tal-ġurnata t-tajba. Amy Borg Fl-aħħar seduta Tonna, Cini, Castagna u Bondin Carter minn Nexia BT jingħataw il-libertà proviżorja Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60791a021d755_rand.td-a-rec-img{text-align:left}.td_uid_3_60791a021d755_rand.td-a-rec-img img{margin:0 auto 0 0}